Spisak članova Predsjedništva Bosne i Hercegovine prema vremenu obavljanja funkcije
Ovo je lista članova Predsjedništva Bosne i Hercegovine otkako je država proglasila neovisnost 1. marta 1992. godine, rangirana prema dužini zajedničkog mandata. Do danas je ukupno 41 pojedinaca obnašalo dužnost člana Predsjedništva Bosne i Hercegovine, koje se od 1996. godine sastojalo od tri člana (jedan Bošnjak, jedan Srbin i jedan Hrvat). Od 1992. godine do potpisivanja Dejtonskog sporazuma (kojim je okončan rat u Bosni i Hercegovini), Predsjedništvo je imalo sedam članova (po dva za Bošnjake, Srbe i Hrvate i jedan član za "Ostale"); pored toga što su zbog rata koji se odvijao od 1992. do 1995 (a time i postojanja stanja neposredne opasnosti za naciju) u članstvo Predsjedništva bila su uključena još tri dodatna člana: predsjednik Skupštine, premijer i Zapovjednik Generalštaba Teritorijalne odbrane Bosne i Hercegovine (TORBiH; kasnije zapovjednik Štaba TORBiH, načelnik Generalštaba Armije Republike Bosne i Hercegovine /ARBiH/ i zapovjednik Štaba Vrhovne komande ARBiH). Pet pojedinaca služilo je uzastopne mandate kao članovi Predsjedništva: Stjepan Kljuić (oba puta kao jedan od dva hrvatska člana), Momčilo Krajišnik (prvo kao dodatni član kao predsjednik Parlamentarne skupštine, a kasnije kao srpski član), Haris Silajdžić (prvo kao dodatni član kao premijer, a kasnije kao bošnjački član), Dragan Čović (oba puta kao hrvatski član) i Željko Komšić (oba puta kao hrvatski član).